**פרוטוקול אסיפה כללית**

**התקיימה ביום שלישי 03.12.2024 במועדון לחבר בקיבוץ עין שמר**

**נוכחים:** סה"כ כ- 30 משתתפים

**יו"ר האסיפה**: איתן ברושי **מזכיר האסיפה**: אורן עמיאל

**סדר יום לאסיפה**

1. **איתן ברושי, יו"ר מים לישראל** – ברך את באי האסיפה, סקר בקצרה את פעילות האגודה והנושאים המרכזיים שעל הפרק.
2. פרוטוקול אסיפה קודמת מתאריך 12.09.2023 – **אושר**.
3. **דוחות כספיים ותקציב**
   1. רו"ח אמיר כהן הציג את הדוחות הכספיים של האגודה לשנת 2023 – **הדוחות אושרו.**
   2. הוצגה תחזית לסיום שנת 2024 ותקציב לשנת 2025.
   3. **תקציב 2025 מבוסס על עליה של 20% בדמי החבר – ההצעה אושרה.**
4. **מר זאבי אחיפז, משנה למנכ"ל רשות המים** - הציג בקווים כללים את תוכנית האב לקולחים שמקדמת רשות המים. התקיים דיון על הצעת החוק שהוגשה ע"י מים לישראל, התאחדות חקלאי ישראל ושאר נציגי החקלאים.

הצעת החוק שמקודמת בכנסת מייצרת גמישות ברשות המים, במציאת פתרונות בהידברות בין רשות המים לחקלאים. יש לנצל את שעת הכושר כדי למצוא פתרונות לטווח רחוק, שיאפשרו מחיר יציב לחקלאות במקביל להמשך פיתוח משק המים, הן בשפד"ן, הן בקולחים והן באזורים נעדרי החלופה.

1. **איתן ברושי, יו"ר מים לישראל,** סקר בקצרה את עיקרי פעילות מים לישראל בשנה האחרונה, והתייחס לנושאים המרכזיים שעל הפרק:
   1. קידום ההצעה לתקון חוק המים – קביעת מחיר מים לחקלאות
   2. טיפול בעדכון העלויות המוכרות – כולל הגשת עתירה לבג"צ.
   3. ספק כפרי רב יישובי (אספקת מים לבית במגזר הכפרי) – המשך הטיפול בנושא מול רשות המים, כולל עתירה לבג"צ שנמצאת בשלבי הכנה ותוגש בזמן הקרוב לבית המשפט.
2. נושאים מרכזיים שעל הפרק – הוצגו ע"י מתן רז בירן
   1. כחלק מעצירת "דו"ח שמרת" הוקם צוות מקצועי משותף לנו ולרשות המים.
   2. לאחר כשנה, הדיונים הגיעו למבוי סתום.
   3. המסקנה: קידום תיקון לחוק המים – קביעת מחיר מים לחקלאות.
   4. יעדי החוק:
      1. קביעת כללי חישוב תעריפים הכוללים:
      2. חיזוק עקרון "כושר הנשיאה"
      3. הפחתת מחיר לשפד"ן
      4. הפחתת מחיר לאזורים נעדרי חלופת קולחים
      5. ביסוס עקרון "המזהם-משלם" והורדת מחיר מים נחותים
      6. אישור המחירים ע"י גורם ממשלתי (שר החקלאות)
      7. קביעת תעריפים לתקופת המעבר.
3. דו"ח על הפעילות המשפטית מטעם האגודה – עו"ד תמיר סלע התייחס לעיקרים:
   1. **שימועים שהתקיימו במהלך השנה**
      1. הקלות רגולטוריות עבור מלחמת חרבות ברזל
      2. מפת חלוקת מרחבי ביוב
      3. נוהל תמיכה בצרכני מים מושבים
      4. סיווג מיקום הפקה של מים עיליים
      5. עדכון תעריפים יולי 2024
      6. מול משרד הפנים בעניין ארנונה למאגרים
      7. הקצאות לסיום 2024
      8. חוק ההסדרים – הערות להרחבת תחומי עיסוק של מקורות
      9. כללי ההקצאה ל- 2025
      10. כללי תעריפים ל- 2025
   2. **אסדרת מים לבית במרחב הכפרי**
      1. פגישות בדיקות ופניות בשיתוף תנועת המושבים ורשמת האגודות השיתופיות
      2. פניות נוספות לרשות המים
      3. מכתבי אגודות וישובים לרשות המים בטרם עתירה
      4. תחילת עבודה על עתירה (טרם הוגשה)
      5. – הקשבה ושיח במקום שימוע טכני
   3. **עדכון אמצע שנה לערכי עלות מוכרת**
      1. פניות נוספות לאחר שלב השימוע
      2. הגשת עתירה לבג"צ במטרה לחייב את הרשות לעדכן גם את ערכי העלות המוכרת של המפיקים הפרטיים במקביל לעדכון תעריפי הייחוס
   4. **קידום הצעת החוק לקביעת מחיר מים לחקלאות**
      1. ישיבות ועדת הכספים
      2. פגישות ובדיקות מול שר החקלאות וצוות המשרד
      3. גיבוש נוסח הצעת חוק וחידודו מול גורמים קשורים ומול היעוץ המשפטי של ועדת הכלכלה
      4. ישיבות ועדת הכלכלה
      5. בדיקות נוספות לגבי הנוסח
4. אישור חברי הנהלה:
   1. הוצגה רשימת חברי ההנהלה המעודכנת לאישור (מצורף)
   2. **אושרה רשימת החברים.**

רשם פרוטוקול: אורן עמיאל

**חברי הנהלה שאושרו**

ברושי איתן - יו"ר

אנטיגנוס חזי – נווה מבטח

ברוטנשטיין ליאור – ערדום, ערבה דרומית

ברוקנטל מאיר – אגודת קולחי שדרות

גור עופר – נציג ישובי ערבה תיכונה

גרבר צביקה – אגמי עמק חפר

גרוסר הילל – אגודת עמק חרוד

גרימברג ירון – ועדת הנגב

דרור אילנה – התאחדות חקלאי ישראל

דהן ניצן – אגודת חצבני דן

וילק ניר - אפיקי מים, עמק המעיינות

יצחקי רון -אגודת המים בעמק הירדן

כרמל יוגב – חברת רימון, מי בקעת הנדיב, מי גדרות, מי שוקת

לודר יועד – אגודת מי חוף כרמל

סדרנסקי עזרא - החברה הכלכלית מנשה

סהר אייל – אגודת מאגרי אשר

צפרירי דוד / הנרי בן שאנן – מימי הנגב

קוזניצוב דב - מי בקעת הירדן

שדה איתן -אגודת מי גולן